Fed ลดอัตราดอกเบี้ยนโยบายลง 0.25% ด้วยมติไม่เป็นเอกฉันท์ - FINNOMENA
ธนาคารกลางสหรัฐฯ ประกาศลดอัตราดอกเบี้ยนโยบายลง 25 bps สู่ร้อยละ 1.75-2.00 ด้วยมติไม่เป็นเอกฉันท์
19 ก.ย. 2562

ธนาคารกลางสหรัฐฯ ประกาศลดอัตราดอกเบี้ยนโยบายลง 25 bps สู่ร้อยละ 1.75-2.00 ด้วยมติไม่เป็นเอกฉันท์
ในการประชุมครั้งนี้มี 3 เสียงที่ไม่เห็นด้วย โดยนาย James Bullard เห็นควรให้ปรับลดอัตราดอกเบี้ยนโยบายลง 50 bps ในการประชุมครั้งนี้ ขณะที่ยังคงมีคณะกรรมการ 2 ท่านที่เห็นควรให้คงอัตราดอกเบี้ยนโยบาย ได้แก่ นาง Esther George และนาย Eric Rosengren
ขณะที่ใน Dot plot มี FOMC participants จำนวน 7 ใน 17 ท่านคาดการณ์การปรับลดอัตราดอกเบี้ยนโยบายอีก 1 ครั้งในปี 2019 ทั้งนี้ในช่วง Press Conference นาย Powell กล่าวถึงโอกาสในการพิจารณาขยายขนาด balance sheet ในการประชุมครั้งหน้า
โดยก่อนหน้านี้เฟดสาขานิวยอร์กได้อัดฉีดเม็ดเงินจำนวน 7.5 หมื่นล้านดอลลาร์ หลังจากที่ได้อัดฉีดเงินมากกว่า 5.3 หมื่นล้านดอลลาร์ในวันก่อนหน้า เพื่อสกัดอัตราดอกเบี้ยเงินกู้ข้ามคืนที่พุ่งขึ้นใกล้แตะระดับ 10% โดยการอัดฉีดสภาพคล่องดังกล่าว ถือเป็นครั้งแรกของเฟดนับตั้งแต่ปี 2551
ที่มา : https://www.cnbc.com/2019/09/18/fed-decision-interest-rates-cut.html
แท็ก:
แชร์บทความ: